
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 73562 (1) 

Τροποποίηση της 47520/27,7.84 απόφασης του Υπουργού Εσωτερι¬ 
κών όπως αυτή τροποποιήθηκε με την 7208/18.2.85 όμοια. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξέις της παρ. 4 του άρθρου 246 του Π.Δ/τος 76/85 
(Δ.Κ.Κ.). 

2. Την 47520/27.7.84 απόφαση του Υπουργού Εσωτερικών με την 
οποία συστήθηκε η Δημοτική Επιχείρηση Τουριστικής Ανάπτυξης 
Ηγουμενίτσας (ΦΕΚ 518/2.8.84 τ.Β) όπως αυτή τροποποιήθηκε με 
την 7208/28.2.85 όμοια του Υπουργού Εσωτερικών (ΦΕΚ 173/Β/ 
1.4.1985). 

3. Την 120/87 απόφαση του δημοτικού συμβουλίου Ηγουμενίτσας 
του Νομού Θεσπρωτίας, αποφασίζουμε: 

Τροποποιούμε την 47520/27.7.84 απόφαση του Υπουργού Εσωτε¬ 
ρικών με την οποία συστήθηκε η Δημοτική Επιχείρηση Τουριστικής 
Ανάπτυξης Ηγουμενίτσας (ΦΕΚ 518/2.8.84 τ.Β) όπως αυτή τροπο¬ 
ποιήθηκε με την 7208/28.2.85 όμοια, ως εξής: 

Στην παρ. 1 της ανωτέρω απόφασης η επωνυμία της Επιχείρησης 
από «Δημοτική Επιχείρηση Τουριστικής Ανάπτυξης Ηγουμενίτσας» με- 
τατρέπεται σε «Δημοτική Επιχείρηση Ανάπτυξης Ηγουμενίτσας» 
(Δ.Ε.Α.Η.). 

Στην παρ. 2 ο σκοπός της Επιχείρησης διευρύνεται και συμπληρώνε¬ 
ται με τα εδάφια: 2.3 «Τη δημιουργία ενός οργανωμένου εμπορικού κέ¬ 
ντρου με όλες τις διευκολύνσεις και παροχές στους πωλητές και κατανα¬ 
λωτές με σκοπό: 

α) Να αποτελέσει πρότυπο και κίνητρο για τα άλλα καταστήματα της 
πόλης, για τον εκσυγχρονισμό τους, για την αύξηση της ανταγωνιστικό- 

τητας και για την βελτίωση των τιμών και της ποιότητας των παρεχό¬ 
μενων αγαθών. 

β) Τη δημιουργία εσόδων στο Δήμο που θα προέρχονται από τα μι¬ 
σθώματα των καταστημάτων που θα διατίθενται για τη βελτίωση και 
τον εκσυγχρονισμό της Δημοτικής Αγοράς και την εκτέλεση κοινωφε¬ 
λών έργων στην περιοχή του Δήμου. 

2.4. Την εκμετάλλευση κατά τον καλύτερο και αποδοτικότερο τρόπο 
του Αναψυκτηρίου «ΠΑΝΘΕΟΝ». 

Η παρ. 3 τροποποιείται ως εξής: 

«Η Επιχείρηση διοικείται από επταμελές (7) διοικητικό συμβούλιο, 
που τα μέλη του ορίζονται μαζί με αναπληρωτές από το δημοτικό συμ¬ 
βούλιο. 

Από τα μέλη του διοικητικού Συμβουλίου, τέσσερις (4) είναι αιρετοί 
εκπρόσωποι του Δήμου, ένας (1) είναι εκπρόσωπος των εργαζομένων 
στην Επιχείρηση, ένας (1) είναι εκπρόσωπος του εμπορικού Συλλόγου 
Ηγουμενίτσας και ένας (1) είναι δημότης ή κάτοικος του Δήμου που 
έχει πείρα ή γνώσεις σχετικές με το αντικείμενο της Επιχείρησης. 

Στην παρ. 6 στα περιουσιακά στοιχεία της Επιχείρησης προστίθεται: 

γ) Η κυριότητα οικοπέδου ιδιοκτησίας του Δήμου Ηγουμενίτσας εμ- 
βαδού 718,67 τ.μ. όπως φαίνεται στο τοπογραφικό διάγραμμα που συ¬ 
ντάχθηκε από την Τεχνική Υπηρεσία του Δήμου Ηγουμενίτσας αξίας 
25.130.000 δρχ. 

παρ. 7. Στο ήδη υπάρχον αρχικό κεφάλαιο εκ δραχμών 4.000.000 ο 
Δήμος Ηγουμενίτσης διαθέτει στην Επιχείρηση και το χρηματικό ποσό 
των 4.000.000 δραχμών. 

παρ. 8. Οι πόροι της Επιχείρησης συμπληρώνονται ως εξής: «... τα 
έσοδα από τη μίσθωση των εγκαταστάσεων, τα έσοδα από τήν εκμετάλ¬ 
λευση του αναψυκτηρίου...».· · 

Κατά τα λοιπά ισχύουν οι προηγούμενες αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Νοεμβρίου 1987 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-:►- 

Αριθ. 112090/3081 (2) 

Ανάθεση της διαχείρισης του Ε' Κρατικού Παιδικού Σταθμού Δάφνης 
στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθ. 160/16.4.1986 (ΦΕΚ 61/Α τεύχος/ 
8.5.86) «Ίδρυση πενήντα (50) Κρατικών Παιδικών Σταθμών και εβδο¬ 
μήντα (70) Κρατικών Βρεφονηπιακών Σταθμών». 

4. Το έγγραφο της Τράπεζας της Ελλάδας αριθμ. 65579/ 
4.11.1987. 

5. Την απόφαση του Υπουργού των Οικονομικών αριθ. 53755/ 
4203/26.5.86·(ΦΕΚ 383/Β/10.6.86) «Μεταβίβαση της εξουσίας να 
υπογράφουν με εντολή Υπουργού, στους Προϊσταμένους Δ/νσεων, Τμη¬ 
μάτων κ.λπ.», αποφασίζουμε: 

Η ταμειακή διαχείριση του Ε' Κρατικού Παιδικού Σταθμού Δάφνης 
να ασκείται από την Τράπεζα της Ελλάδας, σύμφωνα με τις διατάξεις 
του από 2.1.1932 Π.Δ/τος «Διαχείριση νομικών προσώπων από την 
Τράπεζα της Ελλάδας» όπως αυτό τροποποιήθηκε με το από 
7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδας (Κεντρικό Κατάστημα). 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1987 
Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 

-♦- 

Αριθ. 381333 (3) 

Συμπλήρωση αποφάσεων σύστασης αναμόρφωσης συλλογικών οργά¬ 
νων, Ορισμός Προέδρου Συμβουλίων και Επιτροπών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
„ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 2 και 3 του Ν. 1232/82 (ΦΕΚ 22 τ.Α/82), 
«επαναφορά σε ισχύ, τροποποίηση και συμπλήρωση των διατάξεων του 
Ν.Δ. 4352/64 κ.λπ.». 

β) Του άρθρου 19 παρ. 3 του Ν. 1476/84 (ΦΕΚ 138 τ.Α'/84), 
«Διορισμός σε μόνιμες θέσεις του προσωπικού με σχέση εργασίας ιδιωτι¬ 
κού δικαίου του Δημοσίου, των Ν.Π.Δ.Δ., των ΟΤΑ και άλλες διατά¬ 
ξεις». 

γ) Του άρθρου 76 παρ. 5 του Ν. 1566/85 (ΦΕΚ 167Α/85), «Δομή 
και λειτουργία της πρωτοβάθμιας και δευτεροβάθμιας εκπαίδευσης και 
άλλες διατάξεις». 

δ) Του άρθρου 4 παρ. 7 του Ν. 1586/86 (ΦΕΚ 37 τ.Α/86), «Βαθ¬ 
μολογική διάρθρωση των θέσεων του Δημοσίου νομικών προσώπων δη¬ 
μοσίου δικαίου και των οργανισμών τοπικής αυτοδιοίκησης και άλλες 
διατάξεις», σχετικά με την κατάργηση της αρχαιότητας μεταξύ υπαλ¬ 
λήλων του ίδιου βαθμού. 

2. Την αριθ. ΔΙΟΔ/Φ7/195/9412/27.10.86 (ΦΕΚ 734 τ.Β'/86) 
απόφαση του Υπουργείου Προεδρίας της Κυβέρνησης, «παράταση προ¬ 
θεσμίας για σύσταση, σύνθεση και ανασύνθεση συλλογικών οργάνων του 
Δημόσιου Τομέα». 

3. Την αριθ. 272961/26.4.82 (ΦΕΚ τ.Β/82) απόφασή μας, σχε¬ 
τικά με την Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Γεωργίας, όπως συ¬ 
μπληρώθηκε και τροποποιήθηκε μεταγενέστερα με τις 298166/ 
24.6.82 (ΦΕΚ 436 τ.Β/82), 347624/21.10.82 (ΦΕΚ 841 τ.Β/ 
82), 358523/23.12.83 (ΦΕΚ 763/Β/83), 331117/5.12.84 
(ΦΕΚ 885 τ.Β/84) χμ 388972/29.9.86 (ΦΕΚ 650 τ.Β/86), όμοιες 
αποφάσεις μας. 

4. Την ανάγκη εύρυθμης λειτουργίας των συμβουλίων και επιτρο¬ 
πών του Υπουργείου Γεωργίας, αποφασίζουμε: 

Συμπληρώνουμε τις πιο πάνω αποφάσεις μας(παρ. 3) και ορίζουμε 
όπως, σε όλα τα Συλλογικά όργανα (Συμβούλια και Επιτροπές) του 
Υπουργείου Γεωργίας, που διατηρήθηκαν, συστήθηκαν ή αναμορφώθη¬ 
καν με τις αποφάσεις αυτές, ή συστήθηκαν με διαφόρους νόμους, και δεν 
αναφέρεται το μέλος που προεδρεύει αυτών, ο πρόεδρος και ο αναπλη¬ 
ρωτής του ορίζεται από το αρμόδιο όργανο που συγκροτεί το υπόψη 
Συμβούλιο ή Επιτροπή (Υπουργό, Υφυπουργό, Νομάρχη). 

Κατά τα λοιπά ισχύουν οι πιο πάνω αποφάσεις μας. 

Η απόφαση αυτή να δημοσιευτεί στην Εφημερίδα της Κυβερνή- 
σεως. . 

Αθήνα, 26 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡ. ΤΗΣ ΚΥΒΕΡΝΗΣΗΣ ΓΕβΡΓΙΑΣ 

ΑΠ. ΚΑΚΛΑΜΑΝΗΣ ΓΙΑΝΝΗΣ ΠΟΤΤΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 391934 (4) 

Εξαίρεση προσωπικού Υπουργείου Γεωργίας από τις διατάξεις 
του Ν. 1320/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ & ΓΕΩΡΓΙΑΣ 


Έχοντες υπόψη: 

1. Τις διατάξεις 

α) Του Ν. 1558/85 «Κυβέρνηση και Κυβερνητικά Όργανα» όπως 
ισχύει σήμερα. 

β) Του άρθρου 1 παρ. 4 εδαφ. ιγ' του Ν. 1320/83 «πρόσληψη στο 
Δημόσιο Τομέα και άλλες διατάξεις» και του άρθρου 27 του ν. 1735/ 
1987 (ΦΕΚ 195/11.11.1987). 

2. Την αριθμ. 700/22.10.87 πράξη του Υπουργού Προεδρίας της 
Κυβέρνησης με την οποία εγκρίθηκε η πλήρωση. 

α) δύο (2) θέσεων του κλάδου ΠΕ4 Διοικητικού, 
β) δύο (2) θέσεων του κλάδου ΠΕ8 Τοπ/φων Μηχ/κών Αγρονόμων, 
γ) Τεσσάρων (4) θέσεων του κλάδου ΤΕ5 Τεχνολόγων Τοπογράφων, 
δ) δύο (2) θέσεων του Κλάδου ΔΕ3 Διοικητικού,- 
ε) δύο (2) θέσεων του κλάδου ΔΕ9 Δακ/φων - Δακ/φων Ξένων 
I λωσσών, του Υπουργείου Γεωργίας για την κάλυψη εξαιρετικών 
υπηρεσιακών αναγκών των Νομαρχιών Έβρου και Ροδόπης, απο· 
φασίζουμε: 

Καθορίζουμε, μεταξύ των εξαιρέσεων της παρ. 4 του άρθρου 1 του Ν. 
1320/83 και τους κλάδους, ΠΕ4 Διοικητικού για την πλήρωση 2 κε¬ 
νών θέσεων μόνο, ΠΕ8 Τοπογράφων Μηχανικών Αγρονόμων και μόνο 
για την πλήρωση 2 κενών θέσεων, ΤΕ5 Τεχ,νολόγων Τοπ/φων και 
μόνο για την πλήρωση τεσσάρων (4) κενών θέσεων, ΔΕ3 Διοικητικού 
και μόνο για την πλήρωση 2 κενών θέσεων, ΔΕ9 Δακ/φων - Δακ/φων 
Ξένων Γλωσσών και μόνο για την πλήρωση 2 κενών θέσεων Ελληνικής 
δακτυλογραφίας, διότι δεν έχουν περιληφθεί στον προγραμματισμό 
έτους 1987 και συντρέχουν έκτακτοι και επείγοντες λόγοι άμεσης πλή¬ 
ρωσής τους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΠ. ΚΑΚΛΑΜΑΝΗΣ Γ. ΠΟΤΤΑΚΗΣ 


♦ 


Αριθ. 381336 (5) 

Τροποποίηση απόφασης κατανομής θέσεων Κλάδου ΔΕ 32 Θηροφυλά- 
κων του Υπουργείου Γεωργίας. 


Ο ΥΠΟΥΡΓΟΣ ΓΕΩΡΓΙΑΣ 


Έχοντες υπόψη: 

1. Τις διατάξεις 

α. του Π.Δ. 1213/1981 (ΦΕΚ 300 Α’/14.10.81) «περί αναδιορ- 
γανώσεως των Δασικών Υπηρεσιών του Υπουργείου Γεωργίας». 

β. των άρθρων 1,2 και 3 του Ν. 1476/1984 (ΦΕΚ 136/18.9.84 
τ.Α’) «Διορισμός σε μόνιμες θέσεις του προσωπικού με σχέση εργασίας 
Ιδιωτικού Δικαίου του Δημοσίου των Ν.ΓΙ.Δ.Δ. και Ο.Τ.Α. και άλλες 
διατάξεις». 

2. Την με αριθμό 440/1986 (ΦΕΚ 123/21.3.86 τ.Β’) κοινή από¬ 
φαση των Υπουργών Προεδρίας της Κυβέρνησης, Οικονομικών και Γε¬ 
ωργίας «Σύσταση Διοικητικού Τομέα Δασών και θέσης Ειδικού Γραμ¬ 
ματέα στο Υπουργείο Γεωργίας». 

3. Σχετική πρόταση της Δ/νσης Γεωτεχνικού Προσωπικού -Τμήμα 
Δασικού Προσωπικού, σχετικά με την ανακατανομή, μιας θέσης του 
κλάδου ΔΕ32 Θηροφυλάκων που συστάθηκαν με το Ν. 1476/1984 
και κατανεμήθηκαν με την 388936/28.7.1986 απόφασή μας, αποφα¬ 
σίζουμε: 

1. Τροποποιούμε την απόφασή μας 388936/28.7.1986 «Κατα¬ 
νομή θέσεων κλάδου ΔΕ32 Θηροφυλάκων» που δημοσιεύθηκε στο ΦΕΚ 
867/Β/11.12.86, ως προς το κεφάλαιο Β' αυτής παρ. 42, και αφαι- 
ρούμε μία (1) θέση από το Δασοφυλακείο Καλάμου του Δασαρχείου Κα- 
πανδριτίου και την κατανέμουμε στο Δασοφυλακείο Μαλακάσας του 


ίδιου Δασαρχείου. 

2. Κατά τα λοιπά ισχύει η πιο πάνω απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Νοεμβρίου 1987 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦- 

Αριθ. 32917 (6) 

Καταβολή μέρους των οφειλομένων αποζημιώσεων στους μισθωτούς 
της επιχείρησης ΕΛΛΗΝΙΚΗ ΠΛΑΚΟΠΟΙΪΑ Α.Ε. που πτώ- 
χευσε. 


Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «Περί καταβολής υπό του Οργα¬ 
νισμού Απασχολήσεως Εργατικού Δυναμικού, δεδουλευμένων αποδο¬ 
χών και αποζημιώσεων εις μισθωτούς κ.λπ.». 

2. Την αριθμ. 15326/87 γνωμοδότηση του Δ.Σ. του ΟΑΕΔ (αριθμ. 
συνεδρίασης 276/18.11.87) που μας υποβλήθηκε με το αριθμ. 
112931/20.11.87 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ροι κοινωνικού συμφέροντος και προκύπτει, έκδηλη οικονομική αδυνα¬ 
μία της επιχείρησης ΕΛΛΗΝΙΚΗ ΠΛΑΚΟΠΟΙΪΑ Α.Ε., αποφασί¬ 
ζουμε: 

Εγκρίνουμε την καταβολή από τον ΟΑΕΔ μέρους των οφειλομένων 
αποζημιώσεων και μέχρι του ποσού των είκοσι πέντε χιλιάδων 
(25.000) δρχ. στον καθένα από τους 20 μισθωτούς της επιχείρησης 
ΕΛΛΗΝΙΚΗ ΠΛΑΚΟΠΟΙΪΑ Α.Ε. που πτώχευσε, συνολικού ύψους πε- 
ντακοσίων χιλιάδων δρχ. (500.000). 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 32918 (7) 

Καταβολή μέρους δεδουλευμένων αποδοχών και αποζημιώσεων στους 
μισθωτούς της επιχείρησης «ΦΕΛ1ΖΟΛ ΑΕ» που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου τουΝ. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «Περί καταβολής υπό του Οργα¬ 
νισμού Απασχολήσεως Εργατικού Δυναμικού, δεδουλευμένων αποδο¬ 
χών και αποζημιώσεων εις μισθωτούς κ.λπ.». 

2. Την αριθμ. 15318/87 γνωμοδότηση του Δ.Σ. του ΟΑΕΔ (αριθμ. 
συνεδρίασης 276/18.11.87) που μας υποβλήθηκε με το αριθμ. 
112929/20.11.87 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ροι κοινωνικού συμφέροντος και προκύπτει, έκδηλη οικονομική αδυνα¬ 
μία της επιχείρησης «ΦΕΛΙΖΟΛ Α.Ε.», αποφασίζουμε: 

Εγκρίνουμε την καταβολή από τον ΟΑΕΔ α) μέρους των οφειλομέ- 
νων δεδουλευμένων αποδοχών και μέχρι του ποσού των είκοσι χιλιάδων 
(20.000) δρχ. στον καθένα από τους 43 μισθωτούς της επιχείρησης 
«ΦΕΛΙΖΟΛ ΑΕ» που πτώχευσε συνολικού ύψους οκτακόσιων εξήντα 
χιλιάδων (860.000) δρχ. και β) στους αυτούς μισθωτούς μέρους της 
οφειλόμενης αποζημίωσης και μέχρι του ποσού των είκοσι πέντε χιλιά- 

δων (25.000) δρχ. συνολικού ύψους ενός εκατομμυρίου εβδομήντα πέ¬ 
ντε χιλιάδων δρχ. (1.075.000). 

Αθήνα, 25 Νοεμβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

- ♦ - 

Αριθ. 32951 (8) 

Χορήγηση έκτακτης οικονομικής ενίσχυσης στους άνεργους χειριστές 
εκσκαπτικών ανυψωτικών και οδοποιητικών μηχανημάτων της χώ¬ 
ρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«Περί συστάσεως Οργανισμού Απασχολήσεως & Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ/τος 212/69 «Περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αρ. 15310/1987 απόφαση του Δ.Σ. του ΟΑΕΔ (αρ. Συνε¬ 
δρίασης 276/18.11.87) που μας υποβλήθηκε με το αρ. 112927/ 

20.11.87 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δεκαεφτά χιλιάδες (17.000) δρχ. στον καθένα από τους 
άνεργους χειριστές εκσκαπτικών, ανυψωτικών και οδοποιητικών μηχα¬ 
νημάτων της χώρας με τις εξής προϋποθέσεις: 

α) Να είναι κατά κύριο επάγγελμα χειριστές εκσκαπτικών κλπ. μη¬ 
χανημάτων: Αυτό θα αποδεικνύεται από το δίπλωμα του Υπουργείου 
Βιομηχανίας που κατέχουν. 

β) Να έχουν πραγματοποιήσει με την παραπάνω ειδικότητα τουλάχι¬ 
στον ενενήντα (90) ημερομίσθια κατά το έτος 1986 και σαράντα (40) 
ημερομίσθια το έτος 1987 όχι δε περισσότερα από εκατό (100) ημερο¬ 
μίσθια από 1.5.1987 έως 31.10.1987. 

γ) Να είναι άνεργοι κατά το χρόνο καταβολής της οικονομικής ενί¬ 
σχυσης και να μην είναι δυνατή η τοποθέτησή τους σε κατάλληλη εργα¬ 
σία κατά την έννοια των διατάξεων του άρθρου 15 του ΝΔ 2961/54 
όπως τροποποιήθηκε με το Ν. 1545/85. 

δ) Να μην επιδοτούνται λόγω ανεργίας και ειδικού επιδόματος ούτε 
να έχουν προϋποθέσεις τακτικής επιδότησης και ειδικού επιδόματος. 

ε) Για την καταβολή της παραπάνω οικονομικής ενίσχυσης ισχύουν 
οι περί παραγραφής και επιμήκυνσης διατάξεις του ΝΔ 2961/54 όπως 
τροποποιήθηκε. 

στ) Η έκτακτη οικονομική ενίσχυση, που ορίζεται με την απόφαση 
αυτή, συμψηφίζεται με εκείνη που χορηγείται στους μη επιδοτούμενους 
άνεργους της χώρας για τις γιορτές Χριστουγέννων 1987 και Ν. έτους 
1988 καθώς και με κάθε αξίωση από αχρέωστη καταβολή παροχών 
ΟΑΕΔ. 

Η απόφαση αυτή που κοινοποιείται για εκτέλεση να δημοαιευθεί στην . 
Εφημερίδα της Κυβερνήσεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

- * - 

Αριθ. 32954 (9) 

Χορήγηση έκτακτης οικονομικής ενίσχυσης στους άνεργους φορτ/τες 

μέλη Σωματείων της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«Περί συστάσεως Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν. Δ/τος 212/69 «Περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Τηναριθμ. 15314/1987 απόφαση του Δ.Σ. του ΟΑΕΔ (αρ. Συνε¬ 


δρίασης 276/18.11.87) που μας υποβλήθηκε με το αριθμ. 112927/ 

20.11.87 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης μέχρι του ποσού των δεκαπέντε χιλιάδων (15.000) δρχ. κατ’ 
ανώτατο όριο στον καθένα από τους άνεργους φορτ/τές της χώρας μέλη 
σωματείων, εφόσον έχουν απασχοληθεί στον κλάδο κατά το έτος 1986. 

2. Το παραπάνω ποσό ή μέρος αυτού θα καταβληθεί στους δικαιού¬ 
χους με την προϋπόθεση ότι το συνολικό ποσό που θα προκόψει από το 
άθροισμα του δώρου Χριστουγέννων καταβάλλεται σ’ αυτούς κατά το 
έτος 1987 από οικείο λογαριασμό επιδόματος εορτών της ΕΡΦΕΞ και 
ΕΡΦΕΛ και της ανωτέρω οικονομικής ενίσχυσης ή μέρους αυτής δεν θα 
υπερβαίνει το ποσό του δώρου Χριστουγέννων 1987 που δικαιούται με 
πλήρεις προϋποθέσεις ο ανειδίκευτος εργάτης. 

3. Το ποοόν του δώρου που καταβάλλεται για το έτος 1987 από τις 
Επιτροπές ρύθμισης Ξηράς ή Λιμανιών σε κάθε φορτ/τή θα αποδεικνύε- 
ται με σχετική βεβαίωση της οικείας Επιτροπής, 

4. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή που κοινοποιείται για εκτέλεση να δημοσιευθεί στην 
Εφημερίδα της Κυβερνήσεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

- 4 - 

Αριθ. 32957 ’ (10) 

Χορήγηση έκτακτης οικονομικής ενίσχυσης στους άνεργους της Επιχεί¬ 
ρησης «Κ. Παπαδημητρίου». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15312/1987 απόφαση του Δ.Σ. του ΟΑΕΔ (αρ. Συνε¬ 
δρίασης 276/18.11.87) που μας υποβλήθηκε με το αρ. 112927/ 

20.11.87 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δεκαπέντε χιλιάδες (15.000) δρχ. στον καθένα από τους 
άνεργους μισθωτούς της επιχείρησης «Κ. ΠΑΠΑΔΗΜΗΤΡΙΟΥ» που 
δεν έχουν τις προϋποθέσεις τακτικής επιδότησης. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-♦- 

Αριθ. 32956 (11) 

Χορήγηση έκτακτης οικονομικής ενίσχυσης στους άνεργους μισθωτούς 
της επιχείρησης «ΑΤΜΟΠΛΟΙΑ ΚΑΒΟΥΝΙΔΗ ΑΕ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και Διοι- 

κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15316/87 απόφαση του Δ.Σ. του ΟΑΕΔ (αρ. Συνε¬ 
δρίασης 276/18.11.87) που μας υποβλήθηκε με το αρ. 112927/ 
20.11.87 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δέκα οκτώ χιλιάδες (18.000) δρχ. στον καθένα από τους 
άνεργους μισθωτούς της επιχείρησης «ΑΤΜΟΠΛΟΙΑ ΚΑΒΟΤΝΙΔΗ 
ΑΕ» που δεν πληρούν τις προϋποθέσεις τακτικής επιδότησης. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 18305 (12) 

Καθορισμός ύψους Δώρου Χριστουγέννων 1987 στους Εφημεριδοπώ¬ 
λες όλης της Χώρες. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 452/1976 «περί χορηγήσεως δώρου εις τους 
εφημεριδοπώλες» (ΦΕΚ 272/Α/76). 

2. Τις διατάξεις του άρθρου 7. του Κανονισμού χορήγησης δώρου 
εορτών στους εφημεριδοπώλες (ΦΕΚ 1223/Β/1977) όπως τροποποι¬ 
ήθηκε με την κοινή απόφαση Β2/55/2237/13.12.79 (ΦΕΚ 
1135/Β) Υπουργών Προεδρίας, Οικονομικών, Εργασίας και Κοινωνι¬ 
κών Ασφαλίσεων και τις διατάξεις του άρθρου 2 παρ. 8 του ΠΔ 231/86 
(ΦΕΚ 97/Α/16.7.86) «Περιορισμός συναρμοδιοτήτων κατά την έκ¬ 
δοση διοικητικών πράξεων σε αντικείμενα αρμοδιότητας Υπουργείου 
Υγείας, Πρόνοιας». 

3. Τις διατάξεις του άρθρου 14 του Ν. 1266/82 (ΦΕΚ 81/Α) σε 
συνδυασμό με τις διατάξεις του άρθρου 9 του Π.Δ. 574/82 (ΦΕΚ 
104/Α), το ΠΔ 303/1984 (ΦΕΚ 120/Α) και τις διατάξεις των άρ¬ 
θρων 23 και 27 του Ν. 1558/85 (ΦΕΚ 137/Α/85). 

4. Την αριθμ. 19/11.11.87 απόφαση του Δ.Σ. του Ταμείου Συντά¬ 
ξεων Εφημεριδοπωλών και Υπαλλήλων Πρακτορείων, που διατυπώ¬ 
θηκε κατά την 7/11.11.87 συνεδρίάσή του. 

5. Την αριθμ. 96944/22.10.87 απόφαση Υπουργού Εργασίας για 
μεταβίβαση αρμοδιοτήτων, αποφασίζουμε: 

1. Εγκρίνουμε την χορήγηση δώρου εορτών Χριστουγέννων 1987 σε 
κάθε εφημεριδοπώλη της Χώρας, ως εξής: 

α) Για τους εφημεριδοπώλες που έχουν μέχρι ενός (1) χρόνου ασφά¬ 
λιση δρχ. 50.000. 

β) Μετά την συμπλήρωση ενός (1) χρόνου και μέχρι πέντε (5) χρόνια 
ασφάλιση, δρχ. 70.000. 

γ) Μετά την συμπλήρωση πέντε (5) χρόνων και μέχρι δέκα (10) χρό¬ 
νια ασφάλιση, δρχ. 80.000. 

δ) Μετά την συμπλήρωση δέκα (10) χρόνων και μέχρι είκοσι (20) 
χρόνων ασφάλιση, δρχ. 90.000. 

ε) Μετά την συμπλήρωση είκοσι (20) χρόνων και μετά δρχ. 

100 . 000 . 

2. Εάν ο δικαιούχος δεν απασχοληθεί πλήρως κατά το χρονικό διά¬ 
στημα Πάσχα 1987 μέχρι Χριστούγεννα 1987 παίρνει κλάσμα δώρου 
ανάλογο προς τον χρόνο εργασίας του. 

3. Η ιδιότητα του εφημεριδοπώλη ορίζεται από τις διατάξεις του Κα¬ 
νονισμού Δώρου Εφημεριδοπωλών. 

Η δαπάνη για την χορήγηση δώρου βαρύνει τον Λογαριασμό Δώρου 
Εφημεριδοπωλών, που έχει συσταθεί στο Ταμείο Συντάξεων Εφημερι¬ 
δοπωλών και Υπαλλήλων Πρακτορείων. 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Νοεμβρίου 1987 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦- 

Αριθ. Δ2γ/Οικ. 32710 (13) 

Πλήρωση θέση Χημικού - Βιοχημικού της κατηγορίας ΠΕ Χημικού - 

Βιοχημικού στο Περιφερειακό Γενικό Νοσοκομείο Αθηνών «Ο 

ΕΥΑΓΓΕΛΙΣΜΟΣ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 περ. γτου άρθρου 1 του Ν. 1320/83. 

2. Την απόφαση του Υπουργού Προεδρίας της Κυβέρνησης με αριθ. 
748/10.11.87. 

3. Τις εξαιρετικές υπηρεσιακές ανάγκες σε προσωπικό στο Περιφε¬ 
ρειακό Γενικό Νοσοκομείο Αθηνών «Ο ΕΥΑΓΓΕΛΙΣΜΟΣ». 

4. Τις διατάξεις του άρθρου 27 του Ν. 1735/87 (ΦΕΚ 195/87 
τ.Α'), αποφασίζουμε: 

Εξαιρούμεα από την εφαρμογή των διατάξεων του Ν. 1320/83 την 
πλήρωση μιας (1) θέσης Χημικού - Βιοχημικού στο Περιφερειακό Γε¬ 
νικό Νοσοκομείο Αθηνών «Ο ΕΥΑΓΓΕΛΙΣΜΟΣ». 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΥΓΕΙΑΣ, ΠΡΟΝΟΙΑΣ 

ΤΗΣ ΚΥΒΕΡΝΗΣΗΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

-♦- 

Αριθ. ΓΙα/2055 (14) 

Αναθεώρηση προγραμμάτων μηνιαίας οικονομικής ενίσχυσης οικονο¬ 
μικά αδυνάτων, υπερηλίκων ανικάνων για εργασία ομογενών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Την απόφαση ΓΙα/οικ. 4588/29.12.83 «πρόγραμμα προσωρι¬ 
νής περίθαλψης ομογενών, από το Εξωτερικό και Επαναπατριζομέ- 
νων». 

2. Την Κοινή απόφαση αριθ. 1358/2.10.1987 των Πρωθυπουργού 
και Υπουργού Υγείας, Πρόνοιας και Κοιν. Ασφαλίσεων, «Ανάθεση αρ¬ 
μοδιοτήτων στους Υφυπουργούς Υγείας, Πρόνοιας και Κοιν. Ασφαλί¬ 
σεων». 

3. Τις προτάσεις των Νομαρχιακών Υπηρεσιών Πρόνοιας, για την 
διενέργεια της αναθεώρησης των περιπτώσεων του μηνιαίου χρηματι¬ 
κού βοηθήματος των ομογενών ανά τριετία, αποφασίζουμε: 

Τροποποιώντας την παρ. 5 του κεφ. 2 της ΓΙα/οικ. 4588/ 
29.12.1983 απόφασής μας, εγκρίνουμε να γίνεται η αναθεώρηση των 
περιπτώσεων του μηνιαίου βοηθήματος που δίδεται στις αναφερόμενες 
στην απόφαση αυτή, κατηγορίες προσώπων, μετά τριετία, από τη διε¬ 
νέργεια της προηγούμενης Κοινωνικής έρευνας, υπό τον όρο ότι, για 
τους φοιτητές και σπουδαστές θα ζητείται κάθε χρόνο η προσκόμιση βε¬ 
βαίωσης της σχολής τους από την οποία θα φαίνεται ότι εξακολουθούν 
να φοιτούν. 

2. Κατά τα λοιπά εξακολουθεί να ισχύει η ΓΙα/οικ. 4588/ 
29.12.83 απόφαση. 

Η απόφαση αυτή να δημοσιευθεί στην Εφημέρίδα της Κυβερνήσεως 
και θα ισχύει από τη δημοσίευσή της. 

Αθήνα, 23 Νοεμβρίου 1987 

Η ΥΦΥΠΟΥΡΓΟΣ 

Σ. ΑΚΡΙΤΑ 

Αριθ, Φ. 601 14/ΣΤ1/2725 (15) 

Έγκριση εκτός έδρας κίνησης μονίμων υπαλλήλων ΟΣΚ. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 


Έχοντας υπόψη: 

1. Τις διατάξεις του Ν.Δ. 65/1973 «Περί δαπανών κινήσεως των 
τακτικών πολιτικών δημοσίων υπαλλήλων». 

2. Την αριθ. 1700/13.3.76 (ΦΕΚ 271 τ,Β') απόφαση του Υπουρ¬ 
γού Πρ. Κυβερνήσεως «Περί καθορισμού του αριθμού των επιτρεπομέ- 
νων ημερών παραμονής εκτός έδρας των πολιτικών δημοσίων υπαλλή¬ 
λων κινουμένων δι’ εκτέλεσιν υπηρεσίας». 

3. Την αριθ. ΔΙΟΔ/Φ. 60/1/Α. 4061/20.3.84 (ΦΕΚ 155/Β/ 
20.3.84) κοινή Υπουργική απόφαση «Περί μεταφοράς αρμοδιοτήτων 
του υπουργού Προεδρίας της Κυβέρνησης στα άλλα Υπουργεία». 

4. Την αριθμ. Φ 601.14/ΣΤ 1/1 (ΦΕΚ 58 τ. Β/5.2.87) απόφασή 
μας που αναφέρεται στην έγκριση εκτός έδρας κίνησης μονίμων υπαλ¬ 
λήλων ΟΣΚ. 

5. Το αριθμ. Φ 109/721/22141/5.11.87 έγγραφο του Οργανι¬ 
σμού Σχολικών Κτιρίων σχετικά με την έγκριση εκτός έδρας κίνησης 
μονίμων υπαλλήλων ΟΣΚ. 

6. Την αριθ. Η/5822/7.7.87 (ΦΕΚ 528 τ.Β 25.9.87 κο,ινή από¬ 
φαση Πρωθυπουργού και Υπουργού Παιδείας για τις αρμοδιότητες 
Υφυπουργών ΥΠΕΠΘ, αποφασίζουμε: 

Εγκρίνουμε τη μετακίνηση και παραμονή εκτός έδρας με δικαίωμα 
αποζημίωσης, για διακοσίους είκοσι (220) μονίμους υπαλλήλους του 
Οργανισμού Σχολικών Κτιρίων, για χίλιες τετρακόσιες (1.400) συνο¬ 
λικά ημέρες και για εκτέλεση υπηρεσίας σε όλη τη χώρα, (μεταβίβαση 
κλιμακίων τεχνικών στην περιοχή Καλαμάτας, παρακολούθηση, επί¬ 
βλεψη σχολικών κτιρίων κ.λ.π.), για το χρονικό διάστημα από 1.1.88 
έως 31.12.88. 

Πιστώσεις για την καταβολή των ανωτέρω δαπανών έχουν προβλε- 
ερθεί στον προϋπολογισμό του ΟΣΚ έτους 1988. 

Η απόφαση αυτή να δημοσιευθεί στην εφημερίδα της Κυβερνή¬ 
σεως. 

Αθήνα, 23 Νοεμβρίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 


Αριθ. ΕΔ2α/5/133/Φ.Ν.294 (16) 

Ανάκληση απόφασης ανάθεσης καθηκόντων Επιθεωρητή 
Δημοσίων Έργων. 


Ο ΥΠΟΥΡΓΟΣ 

ΠΕΡΙΒ/ΝΤΟΣ,ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 22 και ιδίως της παραγρ. 3 του ν. 
1418/1984 (ΦΕΚ Α 32). 

2. Την απόφαση ΕΔ2α/02/120/Φ.Ν.294/7.10.86 του Υπουργού 
Περιβάλλοντος, Χωροταξίας και Δημοσίων Έργων «Ανάθεση καθηκό¬ 
ντων Επιθεωρητών Δημοσίων Έργων» (ΦΕΚ Β 751/31.10.86). 

3. Το έγγραφο 39853/6.10.87 του Υπουργείου Εσωτερικών με το 
οποίο ανακαλείται η απόσπαση του υπαλλήλου Γεωργίου Σπυρόπουλου 
στην Κεντρική Υπηρεσία του Υπουργείου Εσωτερικών. 

4. Το έγγραφο 334/29.10.87 του Εποπτικού Συμβουλίου του Σώ¬ 
ματος Επιθεωρητών Δημοσίων Έργων, με το οποίο ζητείται η ανά¬ 
κληση της ανάθεσης καθηκόντων Επιθεωρητή Δημοσίων Έργων του 
υπαλλήλου του Υπουργείου Εσωτερικών Γεωργίου Σπυρόπουλου, 
επειδή τα καθήκοντα αυτά δεν του είχαν ανατεθεί σύμφωνα με τα οριζό¬ 
μενα στην παράγραφο 3 του αρθ. 22 του Ν. 1418/84, αποφασίζουμε: 

Τροποποιούμε την απόφαση ΕΔ2α/02/120/Φ.Ν.294/7.10.86 
(ΦΕΚ 751/Β/86) ανακαλώντας την ανάθεση καθηκόντων Επιθεω¬ 
ρητή Δημοσίων Έργων στον Γεώργιο Σπυρόπουλο υπάλληλο του 
Υπουργείου Εσωτερικών. 


Η απόφαση αυτή να δημοσιευθεί στην εφημερίδα της Κυβερνή¬ 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

Ε. ΚΟΥΛΟΥΜΠΗΣ 
-♦- 

Αριθ. ΟΙΚ. 74642/15483/α (17) 

Έγκριση ανωτάτου ορίου ημερών για μετάβαση εκτός έδρας προσωπι¬ 
κού του Υπ. ΠΕ.ΧΩ.ΔΕ. που έχει σχέση εργασίας Ιδιωτικού Δικαίου 

για το έτος 1988. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

Ι.Τη 1700/13.2.86 απόφαση του Υπ. Προεδρίας της Κυβέρνησης 
«περί καθορισμού του αριθμού των επιτρεπόμενων ημερών παραμονής 
εκτός έδρας των πολιτικών δημοσίων υπαλλήλων κινουμένων 6Γ εκτέ¬ 
λεση έργων». 

2. Τη με αρ. Διοδ./Φ60/1/Α4061/20.3.84 απόφαση που αφορά 
μεταφορά αρμοδιοτήτων του Υπ. Προεδρίας της Κυβέρνησης στα άλλα 
Υπουργεία (ΦΕΚ 155/Β/20.3.84). 

3. Την αρ. 73876/3693/20.11.87 απόφαση «Μεταβίβαση αρμο¬ 
διοτήτων του Αναπληρωτή Υπουργού ΠΕ.ΧΩ.ΔΕ. στο Γενικό Γραμμα¬ 
τέα, Ειδικό Γραμματέα, στους Προϊσταμένους Δ/νσεων και Τμημάτων 
του Υπ. ΠΕ.ΧΩ.ΔΕ., αποφασίζουμε: 

Εγκρίνουμε τη μετακίνηση και παραμονή εκτός έδρας με δικαίωμα 
αποζημίωσης του με σχέση εργασίας 1. Δ. αορίστου χρόνου και ορισμέ¬ 
νου, προσωπικού του Υπ. ΠΕ.ΧΩ.ΔΕ· για το 1988 και για 4 μέρες 
κατά ανώτατο όριο το μήνα ανεξαρτήτως ειδικότητας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Νοεμβρίου 1987 

Με εντολή Αναπλ. Υπουργού 
Ο Γενικός Γραμματέας 
ΑΛ. ΠΑΝΤΑΖΗΣ 

- ♦ - 

Αριθ. ΟΙΚ. 74641/15482/α ' (18) 

Έγκριση ανωτάτου ορίου ημερών εκτός έδρας μονίμου προσωπικού του 

Υπ. ΠΕ.ΧΩ.ΔΕ. για το έτος 1988. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τη με αρ. Διοδ./Φ60/1/Α4061/20.3.84 απόφαση που αφορά 
μεταφορά αρμοδιοτήτων του Υπ. Προεδρίας της Κυβέρνησης στα άλλα 
Υπουργεία (ΦΕΚ 155/Β/20.3.84). 

2. Τις διατάξεις του Ν.Δ. 65/1973 «περί δαπανών κινήσεως των 
τακτικών πολιτικών δημοσίων υπαλλήλων». 

3. Τη με αρ. 95015/2615/28.8.84 ΦΕΚ 585/Β/24.8.84 από¬ 
φαση που αφορά ρύθμιση θεμάτων κινήσεως δαπανών εκτός έδρας 
υπαλλήλων του Δημοσίου και Ν.Π.Δ.Δ. 

4. Τη 1700/76 του Υπ. Προεδρίας της Κυβέρνησης «περί καθορι¬ 
σμού των επιτρεπομένων ημερών παραμονής εκτός έδρας των πολιτι¬ 
κών δημοσίων υπαλλήλων κινουμένων σε εκτέλεση έργων. 

5. Την υπ’ αρ. 73876/3693/20.11.87 απόφαση «μεταβίβαση αρ¬ 
μοδιοτήτων του Αναπληρωτή Υπουργού ΠΕ.ΧΩ.ΔΕ. στον Γενικό 
Γραμματέα, Ειδικό Γραμματέα, στους Προϊσταμένους Δ/νσεων και 
Τμημάτων του Υπ. ΠΕ.ΧΩ.ΔΕ., αποφασίζουμε: 

Εγκρίνουμε τη μετακίνηση και παραμονή εκτός έδρας με δικαίωμα 
αποζημίωσης του μόνιμου προσωπικού του Υπ. ΠΕ.ΧΩ.ΔΕ. για το έτος 
1988 ως κατωτέρω: 

1. ΠΕ Κλάδου Τεχνικών, ΤΕ του Κλάδου Τεχνικών, ΔΕ του κλάδου 
Τεχνικών και ΠΕ7 του Κλάδου Διοικητικών για (5) πέντε μέρες στον 
καθένα συνολικά. 

2. Του Δ/κού Προσωπικού του Κλάδου ΤΕ και ΔΕ για (3) τρεις ημέ¬ 
ρες το μήνα στον καθένα συνολικά. 

3. Των οδηγών αυτοκινήτων για έξι (6) μέρες στον καθένα το μήνα 
συνολικά. 


7. Την σύμφωνη γνώμη των μελών και του Κυβ. Επιτρόπου με την 
εισήγηση της Υπηρεσίας 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 26 Νοεμβρίου 1987 


Με εντολή Αναπλ. Υπουργού 
Ο Γενικός Γραμματέας 
ΑΛ. ΠΑΝΤΑΖΗΣ 


♦ 


Αριθ. ΥΙΟ/148/903 (19) 

Ανάθεση ασφ/κής περιοχής στο νέο Παρ/μα του ΙΚΑ Πόρου - Ν. Κε¬ 
φαλληνίας. 


ΑΠΟΦΑΣΗ 437 


ΣΥΝΕΔΡΙΑΣΗ Δ.Σ. ΙΚΑ 33/12.11.87 

Το Διοικητικό Συμβούλιο του ΙΚΑ, αφού έλαβε υπόψη του: 

1. Τις διατάξεις των άρθρων 2, 3, 4 και 13 του Α.Ν. 1846/51, 
όπως ισχύουν σήμερα. 

2. Τις διατάξεις των άρθρων 5 και 7 του Ν.Δ. 3710/57, όπως έχουν 
αντικατασταθεί με το άρθρο 5 του Ν. 861/79. 

3. Τις διατάξεις του άρθρου 3 του Κανονισμού Ασφάλισης του ΙΚΑ 
(Α.Υ.Ε. 55575/1.479/18.11.65, ΦΕκ 816/65 τ.Β.'). 

4. Την Φ. 21/770/8.7.87 (ΦΕΚ 412/10.8.87 τ.Β\) κοινή από¬ 
φαση των Υπουργών Υγείας, Πρόνοιας και Κοινωνικών Ασφαλίσεων 
για τη «Σύσταση νέων Παρ/των του ΙΚΑ», με την οποία συστάθηκε και 
το Παρ/μα ΙΚΑ Πόρου - Ν. Κεφαλληνίας. 

5. Την 57/Συν. 16η/28.4.87 πρόταση της Τ.Δ.Ε. του Τοπικού 
Υποκ/τος ΙΚΑ Αργοστολιού. 

6. Την από 9.9.1987 εισήγηση της Δ/νσης Ασφάλισης Τμήματος 
Ασφ. Επαγγ. Κατηγοριών και τις απόψεις των μελών του. 


ΑΠΟΦΑΣΙΖΕΙ ΟΜΟΦΩΝΑ 

1. Αναθέτει ασφ/κή περιοχή στο νέο.Παρ/μα του ΙΚΑ Πόρου - Ν. 
Κεφαλληνίας και καθορίζει τα όρια της τοπικής αρμοδιότητας αυτού ως 
εξής: 

Περιλαμβάνει τις διοικητικές περιοχές των Κοινοτήτων: Αγίας Ειρή¬ 
νης, Αργινίων, Βαλεριάνου, Μαρκοπούλου, Μαυράτων, Ξενοπούλου, 
Πάστρας, Πόρου, Σκάλας και Χιονάτων της Επαρχίας Κραναίας του Ν. 
Κεφαλληνίας καθώς και τα διοικητικά όρια της Κοινότητας Αγίου Νι¬ 
κολάου της Επαρχίας Σάμης του Ν. Κεφαλληνίας. 

2. Την εφαρμογή της απόφασης αυτής από την ημερομηνία έναρξης 
λειτουργίας του Παρ/τος ΙΚΑ Πόρου. 

3. Τη·δημοσίευση της απόφασης στην Εφημερίδα της Κυβέρνησης. 

Ο ΔΙΟΙΚΗΤΗΣ - ΠΡΟΕΔΡΟΣ Δ.Σ. 

ΦΟΙΒΟΣ 1ΩΑΝΝΙΔΗΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 2 °) 

Στην απόφαση του Υπουργού Εμπορίου Κ6-39/21.1.87 η οποία 
δημοσιεύθηκε στο ΦΕΚ, 66 τεύχος Β' της 5.2.87 διορθώνεται η παρά¬ 
γραφος 7 της απόφασης αντί του εσφαλμένου: 

«7. Γεώργιο Σωτηρόπουλο, εκπρόσωπο της Ανωτάτης Συνομοσπον¬ 
δίας Εργατών Ελλάδας, με αναπληρωτή τον Δημήτριο Λούβαρη». 

στο σωστό: 

«7. Γεώργιο Σωτηρόπουλο, εκπρόσωπο της Ανωτάτης Συνομοσπον¬ 
δίας Βιοτεχνών Ελλάδας με αναπληρωτή τον Δημήτριο Λούβαρη». 

(Από το Υπουργείο Εμπορίου) 

-♦- 

(21) 

Στην 33109/2158/13.11,87 απόφαση του Υπουργού Μεταφορών 
και Επικοινωνιών «Στοιχεία αναγνώρισης μοτοποδηλάτων» που δημο¬ 
σιεύθηκε στο ΦΕΚ 621/Β/18.11,87, γίνεται η πιό κάτω διόρθωση 
σφάλματος: 

Στο άρθρο 2, διορθώνεται η ημερομηνία από το εσφαλμένο «30 Ιου¬ 
λίου 1988» στο ορθό «31 Ιουλίου 1988». 

(Από το Υπουργείο Μεταφορών - Επικ/νιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



